सीओ विवेक चंद्रा ने बताया ककराली मेले में पीरबाबा की मजार के पास एक ट्रक में गोवंशों के पैर बांधकर वध को ले जाया जा रहा था। उन्होंने प्रभारी निरीक्षक राजेश सिंह को पुलिस बल के साथ मौके पर भेजा। मौके पर पहुंची पुलिस को देखते ही ट्रक चालक अंधेरे का फायदा उठाते हुए भाग गया। पुलिस ने गांव व आस पास के लोगों की मदद से ट्रक में लदे 37 गोवंशों को जैसे तैसे बाहर निकलवाया गया, जिन्हें पुलिस ने ग्रामीणों की सुपुर्दगी में दे दिया। दारोगा चंद्र प्रकाश द्वारा अज्ञात चालक पर गोवध निवारण एवं पशु क्रूरता अधिनियम की कई धाराओं में रिपोर्ट दर्ज कर ट्रक को पुलिस ने कब्जे में ले लिया।